જાહેર પ્રજાના મનોરંજન માટેનું એકમાત્ર મહત્વનું સાધન સિનેમા છે. સિનેમા પ્રદર્શિત કરવા માટે સિનેમાગૃહો ચલાવવામાં આવે છે અને સિનેમાગૃહો શરૂ કરતાં પહેલાં તેના બાંધકામ માટે સંબંધિત કચેરી પાસેથી એન.ઓ.સી. (ના વાંધા પ્રમાણપત્ર) મેળવવાનું રહે છે. સિનેમાગૃહો શરૂ કરતાં પહેલાં પોલીસ કમિશનરશ્રી/કલેક્ટરશ્રી પાસેથી પરવાનો લેવાનું ફરજિયાત છે. બોમ્બે સિનેમા એક્ટ ૧૯૫૩ અને મુંબઈ સિનેમા નિયમ ૧૯૫૪ અન્વયે પરવાનો મંજૂર કરવાનો તથા જૂના પરવાના તાજા કરવા અંગેના નિયમો મુકર્રર કરવામાં આવેલ છે. સદરહુ કાયદા અને નિયમ અનુસાર નવા પરવાના માટે નિયત નમૂના મુજબના ફોર્મમાં જરૂરી દસ્તાવેજો સાથે અરજી કરવાની રહે છે તથા શહેરી વિકાસ સત્તા મંડળ/મ્યુનિસિપલ કોર્પોરેશન, કાર્યપાલક ઈજનેરશ્રી, ફાયર બ્રિગેડ તથા સ્‍થાનિક પોલીસના એન.ઓ.સી.ના આધારે સ્થળની ચકાસણી કર્યા બાદ નવા પરવાના મંજૂર કરવામાં આવે છે.